Πολιτισμός Γιανγκσάο

Ο πολιτισμός Γιανγκσάο (Κινέζικα: 仰韶文化 Pinyin: Yǎngsháo Wenhua) ήταν ένας νεολιθικός πολιτισμός που αναπτύχθηκε κατά μήκος του κεντρικού Κίτρινου Ποταμού στην Κίνα. Χρονολογείται μεταξύ του 5000 π.Χ. και του 3000 π.Χ.Yangshao culture. (2011). In Encyclopædia Britannica. Retrieved from http://www.britannica.com/EBchecked/topic/651782/Yangshao-culture. Πήρε το όνομά του από το χωριό Γιανγκσάο, όπου ανακαλύφθηκαν τα πρώτα δείγματα αυτού του πολιτισμού το 1921, από τον Σουηδό αρχαιολόγο Γιόχαν Γκούναρ Άντερσον (1874-1960). Ο πολιτισμός άνθισε κυρίως στις επαρχίες Χενάν, Σενσί και Σανσί.

Οι άνθρωποι του πολιτισμού Γιανγκσάο ασχολούνταν κυρίως με την γεωργία.  Κύριο γεωργικό προϊόν ήταν το κεχρί, ενώ ακολουθούσαν το σιτάρι και το ρύζι, χωρίς όμως να είναι ακριβές το κατά πόσο η καλλιέργεια όλων αυτών ήταν σε μικρή ή σε πιο εντατική κλίμακας. Διατηρούσαν οικόσιτα ζώα, αλλά ένα μεγάλο μέρος των αποθεμάτων κρέατος προερχόταν από το κυνήγι και το ψάρεμα. Δεν είναι ξεκάθαρο αν η κοινωνία τους ήταν μητριαρχική ή πατριαρχική ή αν βρισκόταν σε ένα στάδιο μετάβασης από μητριαρχική σε πατριαρχική.  

170px|left|thumb|Πύλινο αγγείο (Μπάνπο, Σενσί, μεταξύ 5000πΧ-4000πΧ).
Τα εργαλεία τους ήταν κυρίως λίθινα, γυαλισμένα και εξειδικευμένα. Τα αγγεία τους ήταν διακοσμημένα με γεωμετρικά σχέδια και ψημένα σε 1500 °C. Σημαντικός αριθμός από κεραμικά σκεύη που προέρχονται από τον πολιτισμό Γιανγκσάο έχουν ως κύριο υλικό την κίτρινη ασβεστώδη λάσπη που παράγεται στις περιοχές του Κίτρινου Ποταμού. Σε πιο ανεπτυγμένα στάδια του πολιτισμού, παρατηρούνται πίθοι για δημητριακά με πλούσια γραπτή διακόσμηση σε κόκκινο και μαύρο χρώμα με σπείρες, ρόμβους και άλλα γεωμετρικά σχέδια, καθώς επίσης και πρόσωπα ανθρώπων και ζώα. Το φάσμα των σχημάτων των αγγείων είναι μικρό. Σε αντίθεση με τον μετέπειτα πολιτισμό Λονγκσάν, στον πολιτισμό Γιανγκσάο δεν χρησιμοποίησαν τροχούς αγγειοπλαστικής. Ο πολιτισμός Γιανγκσάο χωρίζεται σε 5 επιμέρους φάσεις, ανάλογα με τις αλλαγές στο κεραμικό στυλ. Αναφέρεται επίσης ως πολιτισμός της "Γραπτής Κεραμεικής"The Applied History of Art and Architecture.  

Οι ταφές τους ήταν κατά βάση απλές. Ανασκαφές, αποκάλυψαν παιδικές ταφές σε γραπτή κεραμεική. Ιδιαίτερο ενδιαφέρoν παρουσιάζουν και οι ταφές κάποιων σαμάνων, στις οποίες φανερώνονται κάποιες από τις θρησκευτικές πεποιθήσεις της εποχής.Michael Loewe & Edward L. Shaughnessy, Cambridge History of Ancient China, Cambridge University Press, σελ. 50 

Παραπομπές

Σχετική βιβλιογραφία
 Chang, K.C. Archaeology of Ancient China. Yale University Press, New Haven, 1983.
 Liu, Li. The Chinese Neolithic: Trajectories to Early States, ISBN 0-521-81184-8
 Underhill, Anne P. Craft Production and Social Change in Northern China, 2002. ISBN 0-306-46771-2.

Γιανγκσαο
Κατηγορία:Ιστορία της Κίνας
Κατηγορία:Πρώην κράτη της Ασίας